સુરેન્દ્રનગર જિલ્લામાં છેલ્લા એક સપ્તાહથી વરસાદી વાદળાંઓ મન મૂકીને વરસતા નથી. મેઘરાજા ન માનતા ખેડૂતો ચિંતામાં મુકાઈ ગયા છે. ઝાલાવાડમાં રણકાંઠાના ધ્રાંગધ્રા, હળવદ, પાટડી પંથકમાં વરસાદના છાંટોય પડ્યો ન હતો ત્યારે છેલ્લાં ર દિવસથી મેઘરાજાએ રણકાંઠામાં પડાવ નાખ્યો છે. જેમાં રણકાંઠાના ગામડાઓમાં ૧ ઇંચથી વધુ વરસાદ પડ્યો છે. જ્યારે રણમાં પડેલા મીઠાના ઢગલાઓને નુકસાનીનો ભય ઉભો થયો છે. પાટડીમાં અસહ્ય બફારા બાદ 20 મી.મી.એટલે કે પોણો ઇંચ વરસાદ પડ્યો હતો. જેમાં વીજ થાંભલા પર વીજ શોક લાગવાથી એક ગાયનું મોત નિપજ્યું હતુ. જેમાં વીજ પુરવઠો ખોરવાતા ગ્રામજનો અકળાયા હતા. પાટડી કડવા પાટીદાર હોલ પાસે બનેલી અદ્યતન પાંજરાપોળનો રવિવારે ઉદઘાટન સમારોહ હતો. અને ગુજરાતભરમાંથી જૈન સમુદાયના આગેવાનો પાટડીમાં ઉમટ્યા હતા.